Mykolas Jonas Gorskis

Mykolas Jonas Gorskis (, apie 1717 m. – 1776 m. gegužės 20 d.) – Lietuvos Didžiosios Kunigaikštystės (LDK) didikas.

 Giminė 
Kilęs iš Lenkijos karalystės bajorų Gorskių giminės. Tėvas Antanas Andrius Gorskis (, mirė 1736 m.), motina – Kristina Kunigunda Bilevičiūtė ().
Žmonos 
1738 m. sausio 14 d. vedė Teresę Nagurskaitę (, apie 1710 m. – apie 1753 m.), Pavenčių seniūno dukrą.

1753 m. lapkričio 11 d. susituokė su Marijona Regina Vainaite (, apie 1720 m. – 1767 m.), Užvenčio seniūno ir Salantų dvarininko Jurgio vainos dukra.  

Apie 1770 m. vedė Rachelę Mariją Petkevičiūtę (, g. apie 1730 m.), Obelių dvarininkų dukrą.  

Vaikai
Iš I santuokos:
 Fortūnatas Gorskis (, apie 1742 m. – 1810 m.), Lenkijos kavalerijos rotmistras, Šv. Stanislovo ordino kavalierius.
 Adomas Gorskis (, g. apie 1745 m.), Viekšnių seniūnas.
 Stanislovas Augustas Gorskis (, g. apie 1744 m.), husarų brigados pulkininkas, Užvenčio seniūnas, Rietavo tijūnas, LDK iždo raštininkas, Žemaitijos pasiuntinys Ketverių metų seime.
 Rožė Gorskytė (, g. apie 1740 m.); vyras – Tadas Monvydas-Bialozoras, Tendžiogalos ir Rietavo tijūnas, Kairėnų seniūnas.
 Barbora Gorskytė (, g. apie 1747 m.); vyras – Ignotas Koscialkovskis, Vilkmergės kaštelionas ir maršalka, Šv. Stanislovo ordino kavalierius.
 Liudvikas Gorskis (, 1749–1815 m.), Raseinių seniūno padėjėjas, Rietavo ir Žemaitijos tijūnas.
Iš II santuokos:
 Leonas Gorskis (, apie 1755 m. – 1807 m.), paskutinis Lietuvos Didžiosios kunigaikštystės taurininkas, Šv. Stanislovo ordino kavalierius.
 Liudvika Teodora Gorskytė (, g. apie 1760 m.); vyras – Tadas Breol-Pliateris, grafas, LDK ginklininkas.
 Kotryna Gorskytė (, g. apie 1760 m.).
 Ona Gorskytė (, g. apie 1760 m.); vyras – Mykolas Goštautas.
 Teodora Gorskytė (, g. apie 1764 m. lapkričio 7 d. – 1787 m. kovo 15 d.); vyras – Pranciškus Boufalas-Daraškevičius (lenk. Franciszek Bouffał-Doroszkiewicz), LDK medžioklis, Gardino raštininkas, Šv. Stanislovo ordino kavalierius (tėvai - Dobrohostas Kazimieras Boufalas-Daraškevičius (lenk. Dobrogost Kazimierz Bouffał-Doroszkiewicz), Gardino raštininkas, Stakliškių seniūnas ir  Rozalija Olševska (lenk. Rozalia Olszewska). 

Mykolas Gorskis palaidotas senosios Salantų bažnyčios rūsyje, šalia savo II žmonos Marijonos Reginos Vainaitės-Gorskienės.

 Veikla 
Nuo 1736 m. – Derkinčių seniūnas, 1737 m. – Žemaitijos pataurininkis, 1742 m. – Petychorsko vėliavos įgaliotinis, 1743 m. – Žemaitijos pilies teisėjas, 1745 m. Viekšnių ir 1747 m. Tendžiogalos tijūnas, 1753 m. – Lietuvos iždo tribunolo maršalka, 1758 m. – Užvenčio seniūnas, 1765 m. – Žemaitijos generalinis vėliavininkas, 1766 m. – Žemaitijos kaštelionas.

Pasižymėjo mecenatystėje – fundavo Vilniaus Šv. Dvasios bažnyčios Švč. Dievo Motinos altorių, 1773 m. skyrė lėšų Telšių bernardinų vienuolyno bažnyčios centrinio altoriaus Šv. Antano paveikslo įsigijimui. Jo III žmona Rachelė Marija Petkevičiūtė-Gorskienė 1788 m. pastatė naują medinę Čedasų bažnyčią, fundavo bažnyčios didyjį altorių, dovanojo arnotus, kielikus, monstranciją.Jurgita Gustytė. Paroda "Gorskių fundacijos Lietuvos bažnyčiose" 

 Valdos 
Mykolas Gorskis iš tėvo paveldėjo, iš žmonų kaip nuotaikos kraitį gavo ir iš brolių nupirko Telšių paviete Beržėnų, Biržuvėnų, Šarkių, Ketūnų ir Salantų dvarus, Trakų paviete – Scipjoniškių ir Lelionių dvarus, o Gardino paviete – Lebiodų bei Olževo dvarus.Paulius Vaniuchinas. Nuo Skilandžių iki Salantų. – Iš Salantų bažnyčios praeities. – D. 2. – 2012 m. sausio 10 d.

 Apdovanojimai 
Apdovanotas Abiejų Tautų Respublikos Šventojo Stanislovo ordinu (1772 m.) ir Rusijos šv. Onos pirmos klasės ordinu.

 Šaltiniai 

 Nuorodos 
 Michał Jan Gorski z Góry h. Nałęcz: Potomkowie Sejmu Wielkiego
 Žemaičių pilininkai (kaštelionai), parengė Danutė Mukienė. – Samogitia. – 2006 m. 

Mykolas Jonas Gorskis